ΓΡΑΠΤΗ ΕΡΩΤΗΣΗ E-2601/99

υποβολή: Erik Meijer (GUE/NGL) προς την Επιτροπή

(11 Ιανουαρίου 2000)

Θέμα: λεγχος των παρασιτοκτόνων ως προς την επίδρασή τους από άποψη διαχείρισης του περιβάλλοντος και δυνατοτήτων επιβάρυνσης του περιβάλλοντος

1. Είναι ενήμερη η Επιτροπή για το γεγονός ότι η Ολλανδία πρωτοπορεί όσον αφορά τη μείωση της επιβάρυνσης του περιβάλλοντος με δηλητηριώδεις ουσίες που χρησιμοποιούνται στην γεωργία, επειδή η CTE (Επιτροπή για τη χορήγηση αδειών χρησιμοποίησης παρασιτοκτόνων ) στη χώρα αυτή θα απαγορεύει, αρχής γινομένης από το έτος 2000, 42 παρασιτοκτόνα τα οποία χρησιμοποιούνται σήμερα ακόμη στην γεωργία (πρόκειται για το λεγόμενο κατάλογο «διοχέτευσης»);

2. Συνειδητοποιεί άραγε ταυτόχρονα η Επιτροπή ότι αυτή η πρόοδος σημαίνει για την Ολλανδία ότι επιδεινώνεται η ανταγωνιστική της θέση σε σύγκριση με τις επιχειρήσεις του ιδίου τομέα που αναπτύσσουν δραστηριότητες σε άλλα κράτη μέλη της Ε.Ε.; Πράγματι, λόγω της απαγόρευσης των εν λόγω 42 παρασιτοκτόνων καθίσταται ιδιαίτερα δύσκολη ή και αδύνατη για τον ολλανδικό αγροτικό τομέα η καλλιέργεια γεώμηλων, βολβών, κρεμμυδιών, σπόρων αγρωστωδών, λιναριού και φασολιών. Αυτό σημαίνει ότι οι Ολλανδοί αγρότες, οι οποίοιφίστανται ήδη τώρα μεγάλη πίεση, θα περιέλθουν σε τέτοια δύσκολή κατάσταση που οι χρεοκοπίες θα είναι αναπόφευκτες, με αποτέλεσμα η πρόοδος να μετατραπεί σε οπισθοδρόμηση.

3. Μπορεί η Επιτροπή να αναφέρει κατά πόσο τα άλλα κράτη μέληιοθετούν τα ολλανδικά μέτρα; Εάν ναι, με ποιο ρυθμό;

4. Ποια μέτρα λαμβάνονται ή έχουν ληφθεί παντού στην Ε.Ε., προκειμένου να περιορισθούν (περαιτέρω) οι αρνητικές συνέπειες της χρήσης δηλητηριωδών ουσιών στην γεωργία, ακόμα και όταν αυτά αποβαίνουν εις βάρος μιας περαιτέρω εντατικοποίησης και αύξησης κλίμακας στον αγροτικό τομέα;

5. Είναι διατεθειμένη η Επιτροπή να συνδυάσει την επιδίωξη του στόχου της μείωσης της περιβαλλοντικής ρύπανσης με την καταπολέμηση της νόθευσης του ανταγωνισμού, καταβάλλοντας προσπάθειες για τη θέσπιση οδηγίας όσον αφορά τα παρασιτοκτόνα, που να ισχύει σε όλα τα κράτη μέλη της Ε.Ε. και να είναι τουλάχιστον εξίσου αυστηρή όσο οι ήδη σήμερα ισχύοντες στην Ολλανδία κανόνες;

Απάντηση του κ. Byrne εξ ονόματος της Επιτροπής

(14 Φεβρουαρίου 2000)

1. Η Ευρωπαϊκή Επιτροπή γνωρίζει ότι οι Κάτω Χώρες επανεξέτασαν πρόσφατα τη δυνατότητα χορήγησης αδειών για ορισμένες δραστικές ουσίες.

2. Η οδηγία 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων(1) προβλέπει τους όρους σύμφωνα με τους οποίους τα κράτη μέλη μπορούν να χορηγούν άδειες για φυτοπροστατευτικά προϊόντα. Η εν λόγω οδηγία τη προβλέπει σταδιακή επανεξέταση όλων των δραστικών ουσιών που κυκλοφορούσαν στην αγορά τον Ιούλιο του 1993, η οποία ήδη πραγματοποιείται. Η Ευρωπαϊκή Επιτροπή στοχεύει να εγκρίνει στις αρχές του 2000 νέο κανονισμό για την επιτάχυνση της εν λόγω αναθεώρησης.

3. Η Ευρωπαϊκή Επιτροπή δεν έχει στη διάθεσή της πληροφορίες για το κατά πόσον άλλα κράτη μέλη έχουν λάβει ή πρόκειται να λάβουν τα ίδια μέτρα με αυτά των Κάτω Χωρών. Ωστόσο, η Ευρωπαϊκή Επιτροπή γνωρίζει ότι και τα άλλα κράτη μέλη αναθεωρούν επίσης το σύστημα χορήγησης αδειών για ορισμένα φυτοπροστατευτικά προϊόντα, όπως προβλέπεται στην οδηγία. Πρέπει να σημειωθεί ότι οι δραστικές ουσίες για τις οποίες έχουν αναλάβει ενέργειες οι Κάτω Χώρες δεν είναι όλες απαραίτητα εγκεκριμένες σταπόλοιπα κράτη μέλη.

4.-5. Ο κ. βουλευτής καλείται να ανατρέξει στην απάντηση του σημείου 2 ανωτέρω. Επιπλέον, σύμφωνα με τους στόχους που ορίζονται στο 5ο πρόγραμμα δράσης για το περιβάλλον και στην πρόσφατη αναθεώρησή του, καθώς και βάσει των αποτελεσμάτων πολυετούς σχεδίου που έληξε το 1998 με περίπου 6 εκθέσεις που συζητήθηκαν με όλους τους ενδιαφερομένους σε σεμινάριο της Ευρωπαϊκής Επιτροπής με τη μορφή «εργαστηρίου», η Ευρωπαϊκή Επιτροπή καταρτίζει ανακοίνωση στο Συμβούλιο και στο Ευρωπαϊκό Κοινοβούλιο. Τα έγγραφα και τα πορίσματα του «εργαστηρίου» διατίθενται στον ιστοχώρο της Ευρωπαϊκής Επιτροπής στην εξής διεύθυνση: http://europa.eu.int/comm/environment/ppps/home.htm.

(1) ΕΕ L 230 της 19.8.1991.